ບັນດາປະເທດ ໃນເອເຊຍ ໃຊ້ເງິນເພີ່ມຂຶ້ນ ເພື່ອປ້ອງກັນ ໄພນໍ້າຖ້ວມ
ບັນດາປະເທດຕ່າງໆ ໃນເຂດເອເຊຍ ໃຊ້ຈ່າຍເງິນເພີ່ມຂຶ້ນ ເພື່ອຫຼຸດຜ່ອນ ຄວາມເສຍຫາຍຮ້າຍແຮງ ທີ່ເກີດຈາກໄພນໍ້າຖ້ວມ
ຄວາມເສຍຫາຍທີ່ເພີ່ມທະວີຂຶ້ນຈາກໄພນໍ້າຖ້ວມຢູ່ໃນເຂດເອເຊຍໄດ້ບັງຄັບໃຫ້ລັດຖະບານ ຂອງຫຼາຍໆປະເທດ ໃຊ້ຈ່າຍເງິນຫຼາຍຂຶ້ນກ່ຽວກັບແຜນການຄຸ້ມຄອງນໍ້າທີ່ແນໃສ່ເພື່ອປ້ອງ ກັນບໍ່ໃຫ້ເກີດໄພທຳມະຊາດດັ່ງກ່າວອີກໃນອະນາຄົດ ຜູ້ສື່ຂ່າວວີໂອເອ Ron Corben ລາຍງານມາຈາກບາງກອກວ່າ ທາງການໄທກ່າວວ່າ ຕົນພວມຊອກຫາຊ່ອງທາງປ້ອງກັນ ບໍ່ໃຫ້ເກີດໄພນໍ້າຖ້ວມຮ້າຍແຮງດັ່ງທີ່ໄດ້ເກີດໃນປີກາຍນີ້ຊໍ້າອີກ ນາຍົກລັດຖະມົນຕີໄທ ທ່ານນາງຍິ່ງລັກ ຊິນນະວັດກ່າວວ່າ ທ່ານນາງມີຄວາມເຊື່ອໝັ້ນວ່າ ລັດຖະບານຂອງທ່ານນາງ ຈະສາມາດປ້ອງກັນບໍ່ໃຫ້ເກີດໄພນໍ້າຖ້ວມຮ້າຍແຮງດັ່ງທີ່ໄດ້ເກີດ ຂຶ້ນໃນປີ 2011 ນັ້ນຊໍ້າອີກ ໂດຍການໃຊ້ຈ່າຍເງິນ 11 ພັນ 500 ລ້ານໂດລາເພື່ອພັດທະ ນາລະບົບຄຸ້ມຄອງແຫຼ່ງນໍ້າໃໝ່ ທ່ານນາງທຳນາຍວ່າ ເສດຖະກິດຂອງໄທຈະຂະຫຍາຍໂຕ 5% ໃນປີນີ້ ສ່ວນນຶ່ງແມ່ນມາ ຈາກການໃຊ້ຈ່າຍຂອງລັດຖະບານໃນດ້ານໂຄງລ່າງກ່ຽວກັບການຄຸ້ມຄອງນໍ້າ ໄພນໍ້າຖ້ວມທີ່ຮ້າຍແຮງສຸດໃນຮອບຫຼາຍໆທົດສະວັດຢູ່ໄທ ເຮັດໃຫ້ມີຜູ້ເສຍຊີວິດ 700 ຄົນ ແລະສ້າງຄວາມເສຍຫາຍໃຫ້ແກ່ເສດຖະກິດ 45 ພັນລ້ານໂດລາຂະນະທີການເຕີບໂຕຂອງ ເສດຖະກິດໄດ້ຕົກຮວບລົງສູ່ລະດັບ 1 5% ໃນປີກາຍນີ້ ປະຊາຄົມໃນເຂດເທສະບານຕ່າງໆຂອງໄທໄດ້ປະສົບກັບໄພນໍ້າຖ້ວມແລະເກືອບ 14 ລ້ານ ຄົນໄດ້ຮັບຜົນກະທົບ ຢູ່ໃນຫຼາຍສິບຈັງຫວັດ ຟີລິບປີນ ກໍາປູເຈຍ ແລະຫວຽດນາມ ກໍໄດ້ ຖືກນໍ້າຖ້ວມໜັກເຊ່ນກັນໃນລະດູຝົນມໍລະສຸມທີ່ຜ່ານມາ ສ່ວນຢູ່ ສປປ ລາວນັ້ນ ໄພນໍ້າຖ້ວມຂະ ໜາດແຮງ ທີ່ເກີດຈາກ ພາຍຸເຂດຮ້ອນ ໄຫ່ໝາແລະນົກເຕັນໄດ້ເຮັດໃຫ້ມີຜູ້ເສຍ ຊີວິດເຖິງ 30 ຄົນແລະສ້າງຄວາມເສຍ ຫາຍ ໃຫ້ແກ່ເສດຖະກິດຂອງປະເທດ ເປັນມູນຄ່າຮວມ ເຖິງ 1,800 ຕື້ກີບຫຼື ປະມານ 225 ລ້ານໂດລາ ຄວາມເສຍຫາຍເຫຼົ່ານີ້ ແມ່ນຮວມທັງພື້ນ ທີ່ກະສິກໍາກວ້າງກວ່າ 64,000 ເຮັກຕາ ໂຄງລ່າງພື້ນຖານຕະຫຼອດທັງໂຮງໝໍໂຮງຮຽນ ສະຖານທີ່ທ່ອງທ່ຽວ ລະບົບສາຍສົ່ງໄຟຟ້າ ແລະຄອງຊົນລະປະທານ ຢູ່ໃນເກືອບ 1,800 ບ້ານ ໃນ 96 ເມືອງ ຂອງ 12 ແຂວງ ພ້ອມນີ້ຍັງເຮັດໃຫ້ປະຊາຊົນເກືອບ 430,000 ຄົນໄດ້ຮັບຄວາມເດືອດຮ້ອນອີກດ້ວຍ ທາງການລາວໄດ້ອະນຸມັດງົບປະມານຢ່າງເປັນທາງການ 400 ຕື້ກີບສຳລັບໃຊ້ໃນການຟື້ນ ຟູເຂດທີ່ໄດ້ຮັບຜົນກະທົບ ຈາກໄພທຳມະຊາດດັ່ງກ່າວ ໃນລະຫວ່າງກອງປະຊຸມຄະນະລັດ ຖະບານ ຮ່ວມກັບບັນດາເຈົ້າແຂວງແລະເຈົ້າຄອງນະຄອນຫຼວງວຽງຈັນ ເມື່ອບໍ່ດົນຜ່ານມາ ນີ້ ຊຶ່ງຈຳນວນດັ່ງກ່າວ ແມ່ນປະມານ 1 ສ່ວນ 4 ຂອງຄວາມເສຍຫາຍທັງໝົດ ຜູ້ຕາງໜ້າພິເສດ ຮັບຜິດຊອບໃນດ້ານຍຸດທະສາດນາໆຊາດ ເພື່ອຫຼຸດຜ່ອນຄວາມສ່ຽງຈາກ ໄພພິບັດ ຂອງອົງການສະຫະປະຊາຊາດ ທ່ານນາງ Margareta Wahlstrom ກ່າວວ່າ ຄວາມເສຍຫາຍທີ່ເພີ່ມທະວີຂຶ້ນຈາກໄພນໍ້າຖ້ວມ ແມ່ນບັນຫາທ້າທາຍທີ່ສຳຄັນຢູ່ໃນເຂດເອ ເຊຍ ທ່ານນາງ Wahlstrom ເວົ້າວ່າ ລາຍງານສະບັບນຶ່ງຂອງອົງການ ສະຫະປະຊາຊາດ ທີ່ອອກເມື່ອ ໄວໆມານີ້ເວົ້າວ່າໄພພິບັດທຳມະ ຊາດຊຶ່ງສ່ວນໃຫຍ່ ກໍແມ່ນແຜ່ນ ດິນໄຫວແລະນໍ້າຖ້ວມ ໄດ້ສ້າງ ຄວາມເສຍຫາຍຮ້າຍແຮງ ເປັນ ປະຫວັດການ ເຖິງ 366 ພັນ ລ້ານໂດລາແລະເຮັດໃຫ້ມີຜູ້ເສຍ ຊີວິດອີກຫລາຍກວ່າ 29,700 ຄົນ ໃນປີກາຍນີ້ ປະທານ ຕາໜ່າງອົງການຈັດຕັ້ງ ພົນລະເຮືອນເພື່ອຫຼຸດຜ່ອນໄພພິ ບັດທຳມະຊາດ ທ່ານ Marcus Oxley ກ່າວວ່າ ການພັດທະນາ ເສດຖະກິດແມ່ນໄດ້ເພີ່ມຕື່ມໃສ່ຄ່າເສຍຫາຍ ຈາກໄພພິບັດທຳມະຊາດ ທ່ານ Oxley ເວົ້າວ່າ ນັບແຕ່ປີ 1998 ເປັນຕົ້ນມາ ຈີນໄດ້ເພີ່ມການໃຊ້ຈ່າຍກ່ຽວ ກັບລະບົບ ການຄຸ້ມຄອງນໍ້າ ເພື່ອຫຼຸດຜ່ອນ ຜົນກະທົບ ຈາກໄພນໍ້າຖ້ວມ ແຕ່ການ ເຕີບໂຕຢ່າງວ່ອງໄວຂອງຈີນ ພ້ອມທັງການຂະຫຍາຍໂຕ ຂອງເຂດເທສະບານເຮັດໃຫ້ ປະຊາຄົມຕ່າງໆໃນຈຳນວນ ເພີ່ມຂຶ້ນ ມີຄວາມຫຼໍ່ແຫຼມຕໍ່ ການປະສົບກັບໄພນໍ້າຖ້ວມ ໃນໄລຍະສອງສາມປີຜ່ານມາ ນີ້ຈີນໄດ້ສ້າງເຂື່ອນ 85,000 ເຂື່ອນ ຄູກັ້ນນໍ້າ ຍາວ 270 ພັນກິໂລແມັດ ແລະອ່າງເກັບ ນໍ້າ 170,000 ແຫ່ງພ້ອມກັບປະຕູລະບາຍນໍ້າ 31,000 ບ່ອນເພື່ອຮັບມືໃຫ້ດີຂຶ້ນກວ່າເກົ່າ ກັບການສ່ຽງຕໍ່ການເກີດໄພນໍ້າຖ້ວມ ທ່ານ Amit Jah ເລຂາທິການຮ່ວມອົງການຄຸ້ມຄອງໄພພິບັດແຫ່ງຊາດຂອງອິນເດຍກ່າວ ວ່າ ລັດຖະບານຂອງປະເທດຕ່າງໆ ມີຄວາມຮັບຜິດຊອບເພີ່ມຂຶ້ນໃນການພັດທະນາລະບົບ ຄຸ້ມຄອງຄວາມສ່ຽງຕໍ່ການເກີດໄພພິບັດໃນຖານະທີ່ເອເຊຍມີບົດບາດເປັນຜູ້ຂັບດັນການເຕີບ ໂຕເສດຖະກິດຂອງໂລກ ທ່ານ Jah ເວົ້າວ່າ ທ່ານ Jah ກ່າວວ່າ ລັດຖະບານອິນເດຍໄດ້ເອົາວຽກງານການຫຼຸດຜ່ອນຄວາມສ່ຽງຕໍ່ໄພພິ ບັດ ເຂົ້າໃນທຸກໆພະແນກການຂອງລັດຖະບານ ແລະເອົາໄປພົວພັນ ກັບການເຕີບໂຕຕະ ຫຼອດທັງນຳເອົາພາກສ່ວນເອກະຊົນແລະສັງຄົມພົນລະເຮືອນເຂົ້າມາຮ່ວມນຳ